מאפומאפו

מאפומאפו (ביפנית: まふまふ, ברומניזציית הפבורן: Mafumafu) הוא זמר אוטאיטה יפני. בנוסף ליצירות הסולו שלו, הוא זמר, תמלילן ומלחין בדואו המוזיקלי After the Rain ביחד עם זמר האוטאיטה סורארו. מאפומאפו ידוע גם כנאנדהמויה (ביפנית: 何でも屋, בהפבורן: Nandemoya).<ref></ref> בנוסף, הוא אימץ את השם מאנון-צ'אן (ביפנית: まぬんちゃん, בהפבורן: Manun-chan) לדמות הנשית שהמציא, בשמה הוא מפרסם שירים בהם הוא שר בקול נשי. הטווח הקולי הרחב שלו, שמשתרע על 4 אוקטבות, מאפשר לו לשיר בקול גבוה וכמו כן גם בקול נמוך. סך הצפיות בערוץ היוטיוב שלו עומד על יותר מ-1.8 מיליארד צפיות.<ref></ref>

למאפומאפו יש ניסיון נגינה בגיטרה ובפסנתר. פעמים רבות הוא כותב את המילים, שר, מבצע ועורך את שיריו בעצמו. בנוסף, הוא יוצר מוזיקה למשחקים, אנימה, ואומנים אחרים.<ref></ref>

== ביוגרפיה ואישיותו ==
מאפומאפו נולד ביפן ב-18 באוקטובר 1991. הוא החל לפרסם סרטונים בשנת 2010 באתר ניקוניקו. בתחילת דרכו פרסם מאפומאפו שירי ווקלואיד שיצר, אך עם הזמן הוא החל לשיר ולפרסם קאברים ואף שירים מקוריים שכתב. הוא ציין בראיונות שהוא אוהב להאזין למגוון רחב של מוזיקה, בין היתר למוזיקה אלקטרונית,<ref name="after"></ref> וכי הוא נמשך למוזיקה מפני שילדותו הייתה כואבת והוא הרגיש שהמוזיקה עוזרת לו להעביר את הרגשות שהתקשה להביע אחרת.<ref name="rockinon"></ref> כמו כן, הוא מאמין שהוא גדל כאשר הוא מסוגל להתגבר על דברים שלא ידע או לא היה מסוגל לעשות קודם לכן.

בעוד שמאפומאפו בעיקר עובד על אלבומי הסולו שלו, הוא הוציא שני אלבומים עם זמר האוטאיטה סורארו בשם After the Rain, הדואו של מאפומאפו וסורארו.<ref name="after2"></ref> ב-13 באפריל 2016 הם הוציאו את האלבום Crocrest Story תחת Universal Entertainment Japan. לפי דבריו של מאפומאפו אודות האלבום, הוא ניסה ליצור שירים שתאמו את הטווחים הקוליים שלו ושל סורארו, היו מהנים עבורם, והציגו את נקודות החוזקה בשירה של שניהם.<ref name="c2017"></ref>

סיבוב הופעות הסולו הראשון של מאפומאפו נערך בין התאריכים 15 בינואר עד 5 בפברואר 2017.<ref></ref><ref></ref> ב-18 באוקטובר 2017, הוא הוציא אלבום בשם Ashita-iro World end

(明日色ワールドエンド).<ref name="rockinon3"></ref>

מאפומאפו הוציא אלבום קאברים רשמי של דיסני ב-13 במרץ 2019. הוא סייע בהפקת האלבום, וכן שר לצד שישה זמרים אחרים.<ref></ref> ב-22 ביוני 2019 הוא ערך הופעת סולו חיה בכיפת MetLife.<ref></ref><ref></ref> ב-1 ביולי באותה שנה, הוציא מאפומאפו את הסינגל サクリファイス) Sacrifice) עבור האנימה לחיות הקודש הנטושות, וזו הייתה הפעם הראשונה שהוא יצר מוזיקה לאנימה.<ref></ref> ב-16 באוקטובר הוא הוציא את האלבום Kagura-iro Artifact תחת A-Sketch Inc בו היו 20 שירים, כמות שירים גדולה בהרבה מאלבומיו הקודמים.<ref></ref> הוא בחר ב-20 השירים הטובים ביותר שהיה מסוגל ליצור<ref></ref> וכלל באלבום שירים ממגוון סגנונות, בשונה מאלבומיו האחרים.<ref></ref> בנוסף, מאפומאפו כתב את המילים, הלחין ועיבד את המוזיקה לשיר הפתיחה של מסעות פוקימון. הפתיח "אחת, שתיים, שלוש" בוצע על ידי After the Rain, הדואו של מאפומאפו וסורארו, עבור 31 הפרקים הראשונים של הסדרה.<ref></ref>

ב-16 בפברואר 2020, מאפומאפו נמצא מחוסר הכרה בסלון שלו על ידי צוותו שביקר בביתו. הוא הועבר למוסד רפואי, שם אובחן כחולה בסינקופה קרדיוגנית.<ref name="oricon2155647"></ref>

מאפומאפו אמור היה לערוך מופע סולו בכיפת טוקיו ב-25 במרץ 2020<ref></ref> וכן את הפסטיבל שלו Hikikomori-tachi demo Fest ga shitai! ב-26 במרץ. עם זאת, הוא הודיע ב-12 במרץ כי ידחה את ההופעות למועד מאוחר יותר בגלל COVID-19, אך ב-31 במרץ הכריז רשמית כי הן בוטלו.<ref></ref>

מאפומאפו ערך את הפסטיבל השנתי שלו Hikikomori-tachi demo Fest ga shitai! ב-5 במאי 2021 באופן מקוון בעקבות מגבלות המגפה COVID-19. המופע שודר בשידור חי מכיפת טוקיו בערוץ היוטיוב של מאפומאפו והצפייה בשידור החי לא הייתה כרוכה בתשלום.<ref></ref>

כיום, מאפומאפו ממשיך להיות פעיל ביוטיוב ובניקוניקו. בימים אלה הוא מפרסם סרטונים עם חבריו, זמרי האוטאיטה סורארו, אמאטסוקי, אוראטאנוקי, אהונוסאקאטה ולוז.

למאפומאפו דמות Teru teru bōzu בשם מאפוטרו (まふてる), המשמש כהשומר שלו. לעיתים נאמר שמאפוטרו עוזר למאפו עם האיורים ועריכת הקליפים שלו.<ref></ref>

== ביצועים ==
=== דיבוב ===
* 2016 - אנימת התיאטרון ~ Sukininaru sono shunkan wo. ~ Kokuhaku jikkō iinkai (הרגע בו אתה מתאהב) בתפקיד ילד בית ספר א'.
* 2017 - סדרת האנימה Atom: The Beginning (אטום: ההתחלה) בתפקיד תלמיד מספר 2 (פרק 4).

=== תוכנית טלוויזיה ===
* 19 באוקטובר 2019 - Hikikomori kara dōmu e netto jidai no senku-sha ma fuma fu ב-NHK

=== סדרות אינטרנטיות ===
* 27 בינואר 2018 - Wakeari veggie ב-AbemaTV Ultra games
* 19 בדצמבר 2018 - Hikikomori demo maru maru ga shitai! (ידוע גם כ-Hikimaru) ב-Yahoo! יפן<ref></ref>

== קישורים חיצוניים ==
* 

* 
* 

==הערות שוליים==

קטגוריה:ציטוט עם תסריט בשפה זרה (יפנית)
קטגוריה:יוטיוברים
קטגוריה:זמרים יפנים
קטגוריה:זמרים בעלי מנעד קולי של 4 אוקטבות
קטגוריה:יפנים שנולדו ב-1991